54. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.162/62543 της 24 Αυγ./6 Σεπτ. 1974 (ΦΕΚ Β' 862) Περί τροποποιήσεως της υπ' αριθ. 111578/72 αποφάσεως του Υπουργού Εθνικής Παιδείας και Θρησκευμάτων «περί προγράμματος σπουδών και εξετάσεων των φοιτητών της Ανωτάτης Γεωπονικής Σχολής Αθηνών». Έχοντες υπ' όψιν: 1)Τας διατάξεις της παρ. 5 της υπ' αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/62, 2)την υπ' αριθ. 115070/1972 (ΦΕΚ 806 τ. Β') υπουργικήν απόφασιν «περί μεταβιβάσεως αρμοδιοτήτων εις τον Υφυπουργόν κλπ.» και 3)την πρότασιν της συνελεύσεως των καθηγητών της Ανωτάτης Γεωπονικής Σχολής Αθηνών, διατυπωθείσαν κατά την συνεδρίαν αυτής της 8.7.1974, αποφασίζομεν : Η υπ' αριθ. 111578/72 απόφασις ημών «περί προγράμματος σπουδών και εξετάσεων των φοιτητών της Ανωτάτης Γεωπονικής Σχολής Αθηνών» (ΦΕΚ 1122, τ. Β'), (ανωτ. αριθ. 49) τροποποιείται, ως ακολούθως : 1.Το εις Α' εξάμηνον του Α' έτους (κοινόν) διδασκόμενον μάθημα «Πολιτική Οικονομία» μεταφέρεται εις το Α' έξαμηνον του Β' έτους (κοινόν) ώραι διδασκ. 3, άσκησ. 1 εβδομαδιαίως. 2.Το εις το Α' εξάμηνον του Β' έτους (κοινόν) διδασκόμενον μάθημα «Ανατομία και Φυσιολογία Ζώων» μεταφέρεται εις το Β' εξάμηνον του Β' έτους (κοινόν), ώραι διδασκ. 3, άσκ. 2 εβδομαδιαίως.. 3.Το εις το Β' εξάμηνον του Β' έτους (κοινόν) διδασκόμενον μάθημα «Τοπογραφία» μετονομαζόμενον εις «Τοπογραφία και Εφηρμοσμένη Μηχανική» μεταφέρεται εις το Α' εξάμηνον του Δ' έτους των Κλάδων Γενικής Γεωπονίας και Φυτοτεχνίας, ώραι διδασκ. 3, άσκ. 2 εβδομαδιαίως. Ομοίως το εις το αυτόν εξάμηνον και έτος σπουδών διδασκόμενον μάθημα «Στατιστική» μετονομάζεται εις «Μαθηματικά και Στατιστική». 4.Το εις το Α' εξάμηνον του Δ' έτους (Κλάδος Γενικής Γεωπονίας) διδασκόμενον μάθημα «Γεωργικαί Κατασκευαί», μεταφέρεται εις το Β' εξάμηνον του αυτού έτους και Κλάδου, ώραι διδασκ. 4, άσκ. 2 εβδομαδιαίως. 5.Το εις το Β' εξάμηνον του Δ' έτους (Κλάδος Γενικής Γεωπονίας) διδασκόμενον μάθημα «Υγιεινή – Κτηνιατρική» μεταφέρεται εις το Α' εξάμηνον του αυτού έτους και κλάδου, ώραι διδασκ. 3, άσκ. 2, εβδομαδιαίως. Η παρούσα δημοσιευομένη δια της Εφημερίδος της Κυβερνήσεως, εφαρμόζεται από του ακαδημαϊκού έτους 1974 - 75. 